Matrimonial

Matrimonial (hulandes: planksistrum) ta un instrumento musikal ku tabata wòrdu toka antes na Kòrsou. E ta konsisti di un tabla chikitu i smal, masomenos 50 cm x 8 cm x 3 cm, riba kual tin algun tèk di disko di metal klabá, ku ta sakudí los kontra di otro.Lesbrief Muzik di zumbi. Muziek van Curaçao, NAAM Ta tene e tabla na ambos ekstremo i ta stot rítmikamente riba un fondo, por ehempel riba e bel di e tokadó ora e ta sinta. Esaki ta permití e tokadó pa saka sonido riba e diskonan pa akompañá e wals, mazurka, danza, tumba òf muzik di zumbi. 

E tabata en partikular un di e instrumentonan di muzik di zumbi, banda di e tambú grandi, benta i triangel.Muzik di zumbi.Muziek van Curaçao, NAAM Awendia e instrumento aki no ta wòrdu usa mas. Het Kerstfeest van vroeger, Amigoe (24 di desèmber 1958). Rekuperá 4 yüli 2021. Richard Doest bespeelt de koperen matrimonial Vimeo, WM Heritage Education

 Orígen 
E matrimonial ta di orígen oropeo. E ta probabel ku e instrumento a wòrdu hiba pa Sur Amérika dor di e spaño i portuguesnan. Na Portugal, un instrumento di músika folklóriko similar ta konosí komo chincalhos i na Brasil ta sirbi komo un di e instrumentonan di músika samba. Na Venezuela tin tambe un instrumento idéntiko.

Category:Instrumento musikal
Category:Kòrsou